title: 2015 m. sausio 30 d. Komisijos įgyvendinimo reglamentas (ES) 2015/181 dėl tam tikrų prekių klasifikavimo Kombinuotojoje nomenklatūroje

text:
7.2.2015

               LT

               Europos Sąjungos oficialusis leidinys

               L 31/1

         KOMISIJOS ĮGYVENDINIMO REGLAMENTAS (ES) 2015/181
   2015 m. sausio 30 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

               (2)

               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;

               (3)

               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

               (4)

               reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos turėtojas galėtų remtis dar tam tikrą laikotarpį, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Tas laikotarpis turėtų būti trys mėnesiai;

               (5)

               šiame reglamente nustatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Šio reglamento nuostatų neatitinkančia privalomąja tarifine informacija, vadovaujantis Reglamento (EEB) Nr. 2913/92 12 straipsnio 6 dalimi, galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. sausio 30 d.

            Komisijos vardu

            Pirmininko pavedimu

         Heinz ZOUREK

            Mokesčių ir muitų sąjungos generalinio direktorato generalinis direktorius

      (1)  OL L 256, 1987 9 7, p. 1.

      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).

      PRIEDAS

                  Prekių aprašymas

                  Klasifikavimas
                  (KN kodas)

                  Motyvai

                  (1)

                  (2)

                  (3)

                  Smulkių balsvai gelsvų miltelių pavidalo produktas, supakuotas į maišus po 25 kg, pagamintas iš hidrinto augalinio aliejaus, į kurį pridėta kito augalinio aliejaus mono- ir digliceridų. Pridėti kito augalinio aliejaus mono- ir digliceridai sudaro 10 % produkto masės.
                  Produktas pateikiamas naudoti kaip emulsiklis maisto pramonėje.
                  Produkto lašėjimo temperatūra – 58 °C, o klampa 68 °C temperatūroje – mažesnė nei 1 paskalsekundė.

                  3404 90 00

                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 34 skirsnio 5 pastaba ir KN kodus 3404 ir 3404 90 00 atitinkančiais prekių aprašymais.
                  Produktas nepriskirtinas 1516 pozicijai, nes į jį pridėta kitų sudedamųjų dalių (10 % riebalų rūgščių mono- ir digliceridų).
                  Produktas nepriskirtinas ir 1517 pozicijai, nes yra vaško pavidalo, o tokie produktai 1517 pozicijai nepriskiriami.
                  Produktas yra cheminiu būdu pagamintas vandenyje netirpus vaško pavidalo organinis produktas (žr. 34 skirsnio 5 pastabą), kuris taip pat atitinka dirbtinio vaško kriterijus (taip pat žr. Suderintos sistemos paaiškinimų 3404 pozicijos paaiškinimus, visų pirma A dalį).
                  Todėl produktas klasifikuotinas kaip kiti dirbtiniai vaškai ir paruošti vaškai priskiriant KN kodą 3404 90 00.


title: 2015 m. liepos 28 d. Komisijos įgyvendinimo reglamentas (ES) 2015/1296, kuriuo iš dalies keičiamas Reglamentas (ES) Nr. 468/2010, kuriuo sudaromas neteisėtą, nedeklaruojamą ir nereglamentuojamą žvejybą vykdančių laivų ES sąrašas

text:
29.7.2015

               LT

               Europos Sąjungos oficialusis leidinys

               L 199/12

         KOMISIJOS ĮGYVENDINIMO REGLAMENTAS (ES) 2015/1296
   2015 m. liepos 28 d.
   kuriuo iš dalies keičiamas Reglamentas (ES) Nr. 468/2010, kuriuo sudaromas neteisėtą, nedeklaruojamą ir nereglamentuojamą žvejybą vykdančių laivų ES sąrašas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. rugsėjo 29 d. Tarybos reglamentą (EB) Nr. 1005/2008, nustatantį Bendrijos sistemą, kuria siekiama užkirsti kelią neteisėtai, nedeklaruojamai ir nereglamentuojamai žvejybai, atgrasyti nuo jos ir ją panaikinti, iš dalies keičiantį reglamentus (EEB) Nr. 2847/93, (EB) Nr. 1936/2001 ir (EB) Nr. 601/2004 bei panaikinantį reglamentus (EB) Nr. 1093/94 ir (EB) Nr. 1447/1999 (1), visų pirma į jo 30 straipsnį,
   kadangi:

               (1)

               Reglamento (EB) Nr. 1005/2008 V skyriuje nustatyta neteisėtą, nedeklaruojamą ir nereglamentuojamą (toliau – NNN) žvejybą vykdančių laivų identifikavimo tvarka ir tokių laivų Sąjungos sąrašo (toliau – Sąjungos sąrašas) sudarymo tvarka. To reglamento 37 straipsnyje nustatyti veiksmai, kurių reikia imtis į tą sąrašą įtrauktų žvejybos laivų atžvilgiu;

               (2)

               Sąjungos sąrašas buvo nustatytas Komisijos reglamentu (ES) Nr. 468/2010 (2), o po to iš dalies pakeistas įgyvendinimo reglamentais (ES) Nr. 724/2011 (3), (ES) Nr. 1234/2012 (4), (ES) Nr. 672/2013 (5) ir (ES) Nr. 137/2014 (6);

               (3)

               remiantis Reglamento (EB) Nr. 1005/2008 30 straipsnio 1 dalimi, į Sąjungos sąrašą turi būti įtraukiami žvejybos laivai, kurie yra įrašyti į regioninių žuvininkystės valdymo organizacijų priimtus NNN žvejybą vykdančių laivų sąrašus;

               (4)

               visos regioninės žuvininkystės valdymo organizacijos rengia ir reguliariai atnaujina NNN žvejybą vykdančių laivų sąrašus vadovaudamosi savo atitinkamomis taisyklėmis (7);

               (5)

               remdamasi Reglamento (EB) Nr. 1005/2008 30 straipsniu, Komisija, iš regioninių žuvininkystės valdymo organizacijų gavusi žvejybos laivų, kurie, kaip preziumuojama ar patvirtinta, vykdo neteisėtą, nedeklaruojamą ir nereglamentuojamą žvejybą, sąrašus, turi atnaujinti Sąjungos sąrašą. Kadangi Komisija iš regioninių žuvininkystės valdymo organizacijų gavo naujus sąrašus, Sąjungos sąrašą dabar reikėtų atnaujinti;

               (6)

               atsižvelgdama į tai, kad tas pats laivas į sąrašus gali būti įtrauktas skirtingais pavadinimais ir (arba) pagal skirtingą vėliavos valstybę, priklausomai nuo jo įtraukimo į regioninių žuvininkystės valdymo organizacijų sąrašus laiko, atnaujintame Sąjungos sąraše turėtų būti pateikti skirtingi atitinkamų regioninių žuvininkystės valdymo organizacijų nurodyti pavadinimai ir (arba) vėliavos valstybės;

               (7)

               šiuo metu į Sąjungos sąrašą įtrauktas laivas „Dolphin“ buvo išbrauktas iš Žvejybos šiaurės rytų Atlante komisijos (NEAFC), Žvejybos šiaurės vakarų Atlante organizacijos (NAFO) ir Žvejybos pietryčių Atlante organizacijos (SEAFO) sudarytų sąrašų, kadangi jis buvo atiduotas į metalo laužą. Taigi tą laivą reikėtų išbraukti iš Sąjungos sąrašo, nepaisant to, kad jis dar nėra išbrauktas iš Bendrosios Viduržemio jūros žvejybos komisijos (GFCM) sudaryto sąrašo. Šis laivas turėtų būti laikomas išbrauktu iš Sąjungos sąrašo nuo 2014 m. lapkričio 14 d.;

               (8)

               šuo metu į Sąjungos sąrašą įtrauktas laivas „Tiantai“ buvo išbrauktas iš Antarkties jūrų gyvųjų išteklių apsaugos komisijos (CCAMLR) sudaryto sąrašo, nes nuskendo CCAMLR rajone. Taigi tą laivą reikėtų išbraukti iš Sąjungos sąrašo, nepaisant to, kad jis dar nėra išbrauktas iš Žvejybos pietryčių Atlante organizacijos (SEAFO) ir Bendrosios Viduržemio jūros žvejybos komisijos (GFCM) sudarytų sąrašų. Šis laivas turėtų būti laikomas išbrauktu iš Sąjungos sąrašo nuo 2014 m. spalio 20 d.;

               (9)

               todėl Reglamentas (ES) Nr. 468/2010 turėtų būti atitinkamai iš dalies pakeistas;

               (10)

               šiame reglamente numatytos priemonės atitinka Žuvininkystės ir akvakultūros komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 468/2010 priedo B dalis pakeičiama šio reglamento priede pateiktu tekstu.
   2 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. liepos 28 d.

            Komisijos vardu

            Pirmininkas

         Jean-Claude JUNCKER

      (1)  OL L 286, 2008 10 29, p. 1.

      (2)  OL L 131, 2010 5 29, p. 22.

      (3)  OL L 194, 2011 7 26, p. 14.

      (4)  OL L 350, 2012 12 20, p. 38.

      (5)  OL L 193, 2013 7 16, p. 6.

      (6)  OL L 43, 2014 2 13, p. 47.

      (7)  Paskutinį kartą atnaujinta: Antarkties jūrų gyvųjų išteklių apsaugos komisija (CCAMLR): 2014–2015 m. NNN žvejybą vykdančių laivų sąrašas, priimtas 2014 m. spalio 20–31 d. CCAMLR-XXXIII metiniame susitikime; Žvejybos pietryčių Atlante organizacija (SEAFO): į savo NNN žvejybą vykdančių laivų sąrašą SEAFO įtraukia CCAMLR, NEAFC-B ir NAFO sąrašus (sąrašą 2014 m. gruodžio mėn. priėmė Atitikties komitetas); Tarptautinė Atlanto tunų apsaugos komisija (ICCAT): 2014 m. NNN žvejybą vykdančių laivų sąrašas, priimtas 2014 m. lapkričio mėn. 19-ajame specialiajame Komisijos susitikime (Rekomendacija 11–18); Amerikos tropinių tunų komisija (IATTC): 2014 m. sąrašas, priimtas 2014 m. liepos mėn. 87-ajame IATTC susitikime; Žvejybos šiaurės rytų Atlante komisija (NEAFC): NNN žvejybą vykdančių laivų B sąrašas AM 2014, priimtas 2014 m. lapkričio mėn. 33-ajame metiniame susitikime; Žvejybos šiaurės vakarų Atlante organizacija (NAFO): 2014 m. sąrašas, priimtas 2014 m. rugsėjo mėn. 36-ajame metiniame susitikime; Vakarų ir vidurio Ramiojo vandenyno žuvininkystės komisija (WCPFC): 2015 m. WCPFC NNN žvejybą vykdančių laivų sąrašas, galiojantis nuo 2015 m. vasario 3 d.; Indijos vandenyno tunų komisija (IOTC): IOTC NNN žvejybą vykdančių laivų sąrašas, patvirtintas 2014 m. birželio mėn. IOTC 18-ojoje sesijoje; Bendroji Viduržemio jūros žvejybos komisija (GFCM): 2014 m. NNN žvejybą vykdančių laivų sąrašas, priimtas 2014 m. gegužės mėn. metinėje sesijoje; Regioninė žvejybos pietų Ramiajame vandenyne valdymo organizacija (SPRFMO): NNN žvejybą vykdančių laivų sąrašas, priimtas 2015 m. vasario mėn. 3-ajame Komisijos posėdyje.

      PRIEDAS

                  TJO (1) laivo identifikavimo numeris/RŽVO nuoroda

                  Laivo pavadinimas (ankstesnis pavadinimas) (2)

                  Vėliavos valstybė arba vėliavos teritorija [pagal RŽVO] (2)

                  Įtrauktas į RŽVO (2) sąrašus

                  20060010 [ICCAT]

                  ACROS No. 2

                  Nežinoma (paskutinė žinoma vėliavos valstybė – Hondūras)

                  ICCAT, GFCM

                  20060009 [ICCAT]

                  ACROS No. 3

                  Nežinoma (paskutinė žinoma vėliavos valstybė – Hondūras)

                  ICCAT, GFCM

                  7306570

                  ALBORAN II (WHITE ENTERPRISE [NAFO, NEAFC]/WHITE, ENTERPRISE, ENXEMBRE, ATALAYA, REDA IV, ATALAYA DEL SUR [SEAFO])

                  Nežinoma (paskutinės žinomos vėliavos valstybės – Panama, Sent Kitsas ir Nevis) [NAFO, NEAFC, SEAFO]/Panama [GFCM]

                  NEAFC, NAFO, SEAFO, GFCM

                  7424891

                  ALDABRA (OMOA I [CCAMLR, GFCM]/OMOA 1 [SEAFO])

                  Nežinoma (paskutinės žinomos vėliavos valstybės – Tanzanija, Hondūras) [CCAMLR]/Tanzanija (ankstesnės vėliavos valstybės – Hondūras, Togas) [SEAFO]

                  CCAMLR, SEAFO, GFCM

                  7036345

                  AMORINN (ICEBERG II, LOME, NOEMI [CCAMLR, GFCM])

                  Nežinoma (paskutinės žinomos vėliavos valstybės – Togas, Belizas)

                  CCAMLR, SEAFO, GFCM

                  Nežinoma

                  ANEKA 228

                  Nežinoma

                  IOTC

                  Nežinoma

                  ANEKA 228; KM.

                  Nežinoma

                  IOTC

                  9179359

                  AURORA (PACIFIC CONQUEROR)

                  Rusija (paskutinė žinoma vėliavos valstybė – Peru)

                  SPRFMO

                  9037537

                  BAROON (LANA, ZEUS, TRITON I [CCAMLR])/LANA [SEAFO]/LANA (ZEUS, TRITON-1, KINSHO MARU No 18 [GFCM])

                  Tanzanija (ankstesnės vėliavos valstybės – Nigerija, Mongolija, Togas, Siera Leonė [CCAMLR]/Nežinoma [GFCM]

                  CCAMLR, SEAFO, GFCM

                  12290 [IATTC]/20110011 [ICCAT]

                  BHASKARA No. 10

                  Nežinoma (paskutinė žinoma vėliavos valstybė – Indonezija)

                  IATTC, ICCAT, GFCM

                  12291 [IATTC]/20110012 [ICCAT]

                  BHASKARA No. 9

                  Nežinoma (paskutinė žinoma vėliavos valstybė – Indonezija)

                  IATTC, ICCAT, GFCM

                  20060001 [ICCAT]

                  BIGEYE

                  Nežinoma

                  ICCAT, GFCM

                  20040005 [ICCAT]

                  BRAVO

                  Nežinoma

                  ICCAT, GFCM

                  9407 [IATTC]/20110013 [ICCAT]

                  CAMELOT

                  Nežinoma

                  IATTC, ICCAT, GFCM

                  6622642

                  CHALLENGE (PERSEVERANCE, MILA [CCAMLR]/MILA, ISLA, MONTANA CLARA, PERSEVERANCE [GFCM])

                  Nežinoma (paskutinės žinomos vėliavos valstybės – Panama, Pusiaujo Gvinėja, Jungtinė Karalystė) [CCAMLR]/Panama [GFCM]

                  CCAMLR, SEAFO, GFCM

                  125, 280020064 [IATTC]/20110014 [ICCAT]

                  CHIA HAO No 66

                  Nežinoma (paskutinės žinomos vėliavos valstybės – Belizas, Pusiaujo Gvinėja)

                  IATTC, ICCAT, GFCM

                  Nežinoma

                  CHI TONG

                  Nežinoma

                  IOTC

                  7913622

                  DAMANZAIHAO (LAFAYETTE)

                  Peru (paskutinė žinoma vėliavos valstybė – Rusija)

                  SPRFMO

                  20080001 ir anksčiau AT000GUI000002 [ICCAT]

                  DANIAA (CARLOS)

                  Nežinoma (paskutinė žinoma vėliavos valstybė – Gvinėja) [ICCAT]/Gvinėja [GFCM]

                  ICCAT, GFCM

                  6163 [IATTC]/20130005 [ICCAT]

                  DRAGON III

                  Nežinoma

                  IATTC, ICCAT, GFCM

                  8604668

                  EROS DOS (FURABOLOS)

                  Nežinoma (paskutinės žinomos vėliavos valstybės – Panama, Seišeliai) [NAFO, NEAFC, SEAFO]/Panama [GFCM]

                  NEAFC, NAFO, SEAFO, GFCM

                  Nežinoma

                  FU HSIANG FA 18

                  Nežinoma

                  IOTC

                  Nežinoma

                  FU HSIANG FA No. 01

                  Nežinoma

                  IOTC

                  Nežinoma

                  FU HSIANG FA No. 02

                  Nežinoma

                  IOTC

                  Nežinoma

                  FU HSIANG FA No. 06

                  Nežinoma

                  IOTC

                  Nežinoma

                  FU HSIANG FA No. 08

                  Nežinoma

                  IOTC

                  Nežinoma

                  FU HSIANG FA No. 09

                  Nežinoma

                  IOTC

                  Nežinoma

                  FU HSIANG FA No. 11

                  Nežinoma

                  IOTC

                  Nežinoma

                  FU HSIANG FA No. 13

                  Nežinoma

                  IOTC

                  Nežinoma

                  FU HSIANG FA No. 17

                  Nežinoma

                  IOTC

                  Nežinoma

                  FU HSIANG FA No. 20

                  Nežinoma

                  IOTC

                  Nežinoma

                  FU HSIANG FA No. 21

                  Nežinoma

                  IOTC

                  20130003 [ICCAT]

                  FU HSIANG FA No. 21 [ICCAT]/FU HSIANG FA [GFCM]

                  Nežinoma

                  IOTC, ICCAT, GFCM

                  Nežinoma

                  FU HSIANG FA No. 23

                  Nežinoma

                  IOTC

                  Nežinoma

                  FU HSIANG FA No. 26

                  Nežinoma

                  IOTC

                  Nežinoma

                  FU HSIANG FA No. 30

                  Nežinoma

                  IOTC

                  7355662/20130001 [ICCAT]

                  FU LIEN No 1

                  Gruzija

                  WCPFC, ICCAT, GFCM

                  20130004 [ICCAT]

                  FULL RICH

                  Nežinoma (paskutinė žinoma vėliavos valstybė – Belizas [IOTC])

                  IOTC, ICCAT, GFCM

                  200800005 anksčiau AT000LIB00041 [ICCAT]

                  GALA I (MANARA II, ROAGAN)

                  Nežinoma (paskutinės žinomos vėliavos valstybės – Libija)

                  ICCAT, GFCM

                  6591 [IATTC]/20130006 [ICCAT]

                  GOIDAU RUEY No 1

                  Nežinoma (paskutinė žinoma vėliavos valstybė – Panama)

                  IATTC, ICCAT, GFCM

                  7020126

                  GOOD HOPE (TOTO [CCAMLR, SEAFO]/SEA RANGER V, TOTO [GFCM])

                  Nigerija (ankstesnė vėliavos valstybė – Belizas [SEAFO])

                  CCAMLR, SEAFO, GFCM

                  6719419 [NEAFC, SEAFO]/6714919 [NAFO]

                  GORILERO (GRAN SOL)

                  Nežinoma (paskutinės žinomos vėliavos valstybės – Siera Leonė, Panama [NAFO, NEAFC, GFCM])

                  NEAFC, NAFO, SEAFO, GFCM

                  2009003 [ICCAT]

                  GUNUAR MELYAN 21

                  Nežinoma

                  IOTC, ICCAT, GFCM

                  7322926

                  HEAVY SEA (DUERO, JULIUS, KETA, SHERPA UNO [CCAMLR])

                  Nežinoma (paskutinės žinomos vėliavos valstybės – Panama, Sent Kitsas ir Nevis, Belizas) [CCAMLR]/Panama [GFCM]

                  CCAMLR, SEAFO, GFCM

                  201000004 [ICCAT]

                  HOOM XIANG 11 [ICCAT, GFCM]/HOOM XIANG II [IOTC]

                  Nežinoma (paskutinė žinoma vėliavos valstybė – Malaizija)

                  IOTC, ICCAT, GFCM

                  Nežinoma

                  HOOM XIANG 101

                  Nežinoma (paskutinė žinoma vėliavos valstybė – Malaizija)

                  IOTC

                  Nežinoma

                  HOOM XIANG 103

                  Nežinoma (paskutinė žinoma vėliavos valstybė – Malaizija)

                  IOTC

                  Nežinoma

                  HOOM XIANG 105

                  Nežinoma (paskutinė žinoma vėliavos valstybė – Malaizija)

                  IOTC

                  7332218

                  IANNIS 1 [NEAFC]/IANNIS I [NAFO, SEAFO, GFCM] (MOANA MAR, CANOS DE MECA [GFCM])

                  Nežinoma (paskutinė žinoma vėliavos valstybė – Panama [NEAFC, NAFO, SEAFO])

                  NEAFC, NAFO, SEAFO, GFCM

                  6803961

                  ITZIAR II (SEABULL 22, CARMELA, GOLD DRAGON, GOLDEN SUN, NOTRE DAME, MARE [CCAMLR, GFCM])

                  Nigerija (ankstesnės vėliavos valstybės – Malis, Nigerija, Togas, Pusiaujo Gvinėja, Bolivija, Namibija [CCAMLR]) [CCAMLR]/Malis [GFCM]

                  CCAMLR, SEAFO, GFCM

                  9505 [IATTC]/20130007 [ICCAT]

                  JYI LIH 88

                  Nežinoma

                  IATTC, ICCAT, GFCM

                  Nežinoma

                  KIM SENG DENG 3

                  Bolivija

                  IOTC

                  7905443

                  KOOSHA 4 (EGUZKIA [GFCM])

                  Iranas

                  CCAMLR, SEAFO, GFCM

                  Nežinoma

                  KUANG HSING 127

                  Nežinoma

                  IOTC

                  Nežinoma

                  KUANG HSING 196

                  Nežinoma

                  IOTC

                  7322897

                  KUNLUN (TAISHAN, CHANG BAI, HOUGSHUI, HUANG HE 22, SIMA QIAN BARU 22, CORVUS, GALAXY, INA MAKA, BLACK MOON, RED MOON, EOLO, THULE, MAGNUS, DORITA [CCAMLR])/CHANG BAI [SEAFO]/HUANG HE 22 (SIMA QIAN BARU 22, DORITA, MAGNUS, THULE, EOLO, RED MOON, BLACK MOON, INA MAKA, GALAXY, CORVUS [GFCM])

                  Pusiaujo Gvinėja (paskutinės žinomos vėliavos valstybės – Indonezija, Tanzanija, Šiaurės Korėja (KLDR), Panama, Siera Leonė, Pusiaujo Gvinėja, Sent Vinsentas ir Grenadinai, Urugvajus) [CCAMLR]/Tanzanija, nežinoma [GFCM]

                  CCAMLR, SEAFO, GFCM, IOTC

                  20060007 (ICCAT)

                  LILA No 10

                  Nežinoma (paskutinė žinoma vėliavos valstybė – Panama)

                  ICCAT, GFCM

                  7388267

                  LIMPOPO (ROSS, ALOS, LENA, CAP GEORGE [CCAMLR])

                  Nežinoma (paskutinės žinomos vėliavos valstybės – Togas, Gana, Seišeliai, Prancūzija [CCAMLR]/Togas, Gana, Seišeliai [GFCM])

                  CCAMLR, SEAFO, GFCM

                  Nežinoma

                  MAAN YIH HSING

                  Nežinoma

                  IOTC

                  20040007 [ICCAT]

                  MADURA 2

                  Nežinoma

                  ICCAT, GFCM

                  20040008 [ICCAT]

                  MADURA 3

                  Nežinoma

                  ICCAT, GFCM

                  7325746

                  MAINE (GUINESPA I, MAPOSA NOVENO [SEAFO])

                  Gvinėja

                  NEAFC, NAFO, SEAFO, GFCM

                  20060002 [ICCAT]

                  MARIA

                  Nežinoma

                  ICCAT, GFCM

                  20060005 [ICCAT]

                  MELILLA No 101

                  Nežinoma (paskutinė žinoma vėliavos valstybė – Panama)

                  ICCAT, GFCM

                  20060004 [ICCAT]

                  MELILLA No 103

                  Nežinoma (paskutinė žinoma vėliavos valstybė – Panama)

                  ICCAT, GFCM

                  7385174

                  MURTOSA

                  Nežinoma (paskutinė žinoma vėliavos valstybė – Togas [NAFO, NEAFC, SEAFO])

                  NEAFC, NAFO, SEAFO, GFCM

                  C-00545 [WCPFC, ICCAT]/14613 [IATTC]/20110003 [ICCAT]

                  NEPTUNE

                  Gruzija

                  IATTC, ICCAT, WCPFC, GFCM

                  20060003 [ICCAT]

                  No 101 GLORIA (GOLDEN LAKE)

                  Nežinoma (paskutinė žinoma vėliavos valstybė – Panama)

                  ICCAT, GFCM

                  20060008 [ICCAT]

                  No 2 CHOYU

                  Nežinoma (paskutinė žinoma vėliavos valstybė – Hondūras)

                  ICCAT, GFCM

                  20060011 [ICCAT]

                  No 3 CHOYU

                  Nežinoma (paskutinė žinoma vėliavos valstybė – Hondūras)

                  ICCAT, GFCM

                  20040006 [ICCAT]

                  OCEAN DIAMOND

                  Nežinoma

                  ICCAT, GFCM

                  7826233/20090001 [ICCAT]

                  OCEAN LION

                  Nežinoma (paskutinė žinoma vėliavos valstybė – Pusiaujo Gvinėja)

                  IOTC, ICCAT, GFCM

                  11369 [IATTC]/20130008 [ICCAT]

                  ORCA

                  Nežinoma (paskutinė žinoma vėliavos valstybė – Belizas)

                  IATTC, ICCAT, GFCM

                  20060012 [ICCAT]

                  ORIENTE No 7

                  Nežinoma (paskutinė žinoma vėliavos valstybė – Hondūras)

                  ICCAT, GFCM

                  5062479

                  PERLON (CHERNE, BIGARO, HOKING, SARGO, LUGALPESCA [CCAMLR, GFCM])

                  Nežinoma (paskutinės žinomos vėliavos valstybės – Mongolija, Togas, Urugvajus) [CCAMLR]) [CCAMLR, SEAFO]/Nežinoma (paskutinės žinomos vėliavos valstybės – Urugvajus, Mongolija, Togas) [GFCM])

                  CCAMLR, SEAFO, GFCM

                  6607666

                  RAY (KILY, CONSTANT, TROPIC, ISLA GRACIOSA [CCAMLR]/KILLY, CONSTANT, TROPIC, ISLA GRACIOSA [NEAFC, SEAFO, GFCM])

                  Nežinoma (paskutinės žinomos vėliavos valstybės – Belizas, Pusiaujo Gvinėja, Pietų Afrika) [CCAMLR]/Belizas (ankstesnės vėliavos valstybės – Pietų Afrika, Pusiaujo Gvinėja, Mongolija) [SEAFO, NEAFC]

                  CCAMLR, NEAFC, SEAFO, GFCM

                  95 [IATTC]/20130009 [ICCAT]

                  REYMAR 6

                  Nežinoma (paskutinė žinoma vėliavos valstybė – Belizas)

                  IATTC, ICCAT, GFCM

                  20130013 [ICCAT]

                  SAMUDERA PASIFIK No 18 (KAWIL No 03, LADY VI-TI-III [ICCAT])

                  Indonezija

                  ICCAT, GFCM

                  Nežinoma

                  SAMUDERA PERKASA 11

                  Nežinoma

                  IOTC

                  Nežinoma

                  SAMUDRA PERKASA 12

                  Nežinoma

                  IOTC

                  200800004 anksčiau AT000LIB00039 [ICCAT]

                  SHARON 1 (MANARA 1, POSEIDON)

                  Nežinoma (paskutinės žinomos vėliavos valstybės – Libija)

                  ICCAT, GFCM

                  Nežinoma

                  SHUEN SIANG

                  Nežinoma

                  IOTC

                  Nežinoma

                  SIN SHUN FA 6

                  Nežinoma

                  IOTC

                  Nežinoma

                  SIN SHUN FA 67

                  Nežinoma

                  IOTC

                  Nežinoma

                  SIN SHUN FA 8

                  Nežinoma

                  IOTC

                  Nežinoma

                  SIN SHUN FA 9

                  Nežinoma

                  IOTC

                  9319856

                  SONGHUA (YUNNAN, NIHEWAN, HUIQUAN, WUTAISHAN ANHUI 44, YANGZI HUA 44, TROSKY, PALOMA V [CCAMLR])/NIHEWAN [SEAFO]/HUIQUAN [GFCM]

                  Pusiaujo Gvinėja (paskutinės žinomos vėliavos valstybės – Tanzanija, Mongolija, Namibija, Urugvajus)/Nežinoma (paskutinė žinoma vėliavos valstybė – Pusiaujo Gvinėja) [IOTC]/Tanzanija [GFCM]

                  CCAMLR, SEAFO, GFCM, IOTC

                  20050001 [ICCAT]

                  SOUTHERN STAR 136 (HSIANG CHANG)

                  Nežinoma (paskutinė žinoma vėliavos valstybė – Sent Vinsentas ir Grenadinai)

                  ICCAT, GFCM

                  Nežinoma

                  SRI FU FA 168

                  Nežinoma

                  IOTC

                  Nežinoma

                  SRI FU FA 18

                  Nežinoma

                  IOTC

                  Nežinoma

                  SRI FU FA 188

                  Nežinoma

                  IOTC

                  Nežinoma

                  SRI FU FA 189

                  Nežinoma

                  IOTC

                  Nežinoma

                  SRI FU FA 286

                  Nežinoma

                  IOTC

                  Nežinoma

                  SRI FU FA 67

                  Nežinoma

                  IOTC

                  Nežinoma

                  SRI FU FA 888

                  Nežinoma

                  IOTC

                  9405 [IATTC]/20130010 [ICCAT]

                  TA FU 1

                  Nežinoma

                  IATTC, ICCAT, GFCM

                  6818930

                  TCHAW (REX, CONDOR, INCA, VIKING, CISNE AZUL [CCAMLR])

                  Nežinoma (paskutinės žinomos vėliavos valstybės – Togas, Belizas, Seišeliai) [CCAMLR, GFCM]

                  CCAMLR, SEAFO, GFCM

                  13568 [IATTC]/20130011 [ICCAT]

                  TCHING YE No 6 (EL DIRIA I)

                  Nežinoma (paskutinės žinomos vėliavos valstybės – Belizas, Kosta Rika)

                  IATTC, ICCAT, GFCM

                  6905408

                  THUNDER (WUHAN No 4, KUKO, TYPHOON I, RUBIN, ARCTIC RANGER [CCAMLR]/ARCTIC RANGER, RUBIN, TYPHOON-I, KUKO [GFCM])

                  Nežinoma (ankstesnės vėliavos valstybės – Nigerija Mongolija, Togas, Seišeliai, Jungtinė Karalystė [CCAMLR])

                  CCAMLR, SEAFO, GFCM

                  Nežinoma

                  TIAN LUNG NO.12

                  Nežinoma

                  IOTC

                  7321374

                  TRINITY (ENXEMBRE, YUCATAN BASIN, FONTENOVA, JAWHARA [NEAFC, NAFO, SEAFO])

                  Gana (ankstesnės vėliavos valstybės – Panama, Marokas [NEAFC, NAFO, SEAFO])

                  NEAFC, NAFO, SEAFO, GFCM

                  8713392

                  VIKING (OCTOPUS I, BERBER, SNAKE, OCTOPUS I, PION, THE BIRD, CHU LIM, YIN PENG, THOR 33, ULYSES, GALE, SOUTH BOY, PISCIS) [CCAMLR, SEAFO]/OCTOPUS 1 (PISCIS, SOUTH BOY, GALE, ULYSES, THOR 33, YIN PENG, CHU LIM, THE BIRD, PION) [GFCM]

                  Nežinoma (paskutinės žinomos vėliavos valstybės – Siera Leonė, Libija, Mongolija, Hondūras, Šiaurės Korėja (KLDR), Pusiaujo Gvinėja, Urugvajus) [CCAMLR]) [CCAMLR, SEAFO]/Mongolija [GFCM]

                  CCAMLR, SEAFO, GFCM

                  8994295/129 [IATTC] 20130012 [ICCAT]

                  WEN TENG No 688 (MAHKOIA ABADI No 196)

                  Nežinoma (paskutinė žinoma vėliavos valstybė – Belizas)

                  IATTC, ICCAT, GFCM

                  Nežinoma

                  YI HONG 106

                  Bolivija

                  IOTC

                  Nežinoma

                  YI HONG 116

                  Bolivija

                  IOTC

                  Nežinoma

                  YI HONG 16

                  Nežinoma

                  IOTC

                  Nežinoma

                  YI HONG 3

                  Nežinoma

                  IOTC

                  Nežinoma

                  YI HONG 6

                  Bolivija

                  IOTC

                  9042001

                  YONGDING (CHENGDU, JIANGFENG, SHAANXI HENAN 33, XIONG NU BARU 33, DRACO I, LIBERTY, CHILBO SAN 33, HAMMER, SEO YANG No 88, CARRAN [CCAMLR]/CHENGDU [SEAFO]/SHAANXI HENAN 33 (XIONG NU BARU 33, LIBERTY, CHILBO SAN 33, HAMMER, CARRAN, DRACO-1) [GFCM]

                  Pusiaujo Gvinėja (paskutinės žinomos vėliavos valstybės – Indonezija, Tanzanija, Panama, Siera Leonė, Šiaurės Korėja (KLDR), Togas, Korėjos Respublika, Urugvajus) [CCAMLR]/Tanzanija [GFCM]

                  CCAMLR, SEAFO, GFCM, IOTC

                  20130002 [ICCAT]

                  YU FONG 168

                  Kinijos Taipėjus/nežinoma [IOTC]

                  WCPFC, ICCAT, GFCM, IOTC

                  2009002 [ICCAT]

                  YU MAAN WON

                  Nežinoma (paskutinė žinoma vėliavos valstybė – Gruzija)

                  IOTC, ICCAT, GFCM

                  20140001 [ICCAT]/15579 [IATTC]

                  XIN SHI JI 16

                  Fidžis

                  ICCAT, IATTC

         (1)  Tarptautinė jūrų organizacija (angl. IMO).

         (2)  Papildomos informacijos ieškoti regioninių žuvininkystės valdymo organizacijų (RŽVO) interneto svetainėse.


title: 2014 m. liepos 23 d. Komisijos įgyvendinimo reglamentas (ES) Nr. 796/2014, kuriuo iš dalies keičiamas Reglamentas (EB) Nr. 501/2008, kuriuo nustatomos išsamios Tarybos reglamento (EB) Nr. 3/2008 dėl žemės ūkio produktams skirtų informavimo ir skatinimo priemonių vidaus rinkoje ir trečiosiose šalyse taikymo taisyklės

text:
24.7.2014

               LT

               Europos Sąjungos oficialusis leidinys

               L 218/1

         KOMISIJOS ĮGYVENDINIMO REGLAMENTAS (ES) Nr. 796/2014
   2014 m. liepos 23 d.
   kuriuo iš dalies keičiamas Reglamentas (EB) Nr. 501/2008, kuriuo nustatomos išsamios Tarybos reglamento (EB) Nr. 3/2008 dėl žemės ūkio produktams skirtų informavimo ir skatinimo priemonių vidaus rinkoje ir trečiosiose šalyse taikymo taisyklės
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. gruodžio 17 d. Tarybos reglamentą (EB) Nr. 3/2008 dėl žemės ūkio produktams skirtų informavimo ir skatinimo priemonių vidaus rinkoje ir trečiosiose šalyse (1), ypač į jo 15 straipsnį,
   kadangi:

               (1)

               Komisijos reglamente (EB) Nr. 501/2008 (2) nustatytos Reglamento (EB) Nr. 3/2008 6 straipsnyje nurodytų programų parengimo, atrankos, įgyvendinimo, finansavimo ir tikrinimo taisyklės;

               (2)

               atsižvelgiant į Sąjungos žemės ūkio produktų pardavimo skatinimo politikos reformą, kuri turėtų įsigalioti 2015 m. gruodžio 1 d., tikslinga pakeisti Reglamento (EB) Nr. 501/2008 8 ir 11 straipsniuose nustatytą programų pateikimo tvarkaraštį. Pakeitus tvarkaraštį atitinkamos šakinės ir tarpšakinės organizacijos galės susipažinti ir su naujomis programų pateikimo dažnumo taisyklėmis, kurios įsigalios 2016 m. po politikos reformos;

               (3)

               todėl Reglamentas (EB) Nr. 501/2008 turėtų būti atitinkamai iš dalies pakeistas;

               (4)

               šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 501/2008 iš dalies keičiamas taip:

               (a)

               8 straipsnio 1 dalies antroji pastraipa pakeičiama taip:
               „Atitinkamus sektorius atstovaujančios Sąjungos šakinės arba tarpšakinės organizacijos (toliau – pasiūlymus teikiančios organizacijos) valstybei narei programas pateikia ne vėliau kaip vasario 28 d.“;

               (b)

               11 straipsnis pakeičiamas taip:
               „11 straipsnis
               Komisijos atliekama programų atranka
               1.   Valstybės narės išsiunčia Komisijai 9 straipsnio 1 dalyje numatytą sąrašą, kuriame, prireikus, nurodytos jų pasirinktos, pagal 8 straipsnio 3 dalį atrinktos įgyvendinančios institucijos ir kiekvienos programos kopiją. Siunčiama elektroniniu būdu ir paštu; Komisija dokumentus turi gauti ne vėliau kaip balandžio 30 d.
               Jeigu programose dalyvauja kelios valstybės narės, toks pranešimas pateikiamas bendru suinteresuotų valstybių narių susitarimu.
               2.   Ne vėliau kaip liepos 15 d. Komisija atitinkamas valstybes nares informuoja, jei ji nustato, kad programos visiškai arba iš dalies neatitinka:

                           (a)

                           Sąjungos teisės arba

                           (b)

                           su vidaus rinka susijusių gairių, arba

                           (c)

                           9 straipsnio 2 dalyje nurodytų kriterijų (trečiosioms šalims skirtų programų atveju).

                     3.   Pagal Reglamento (EB) Nr. 3/2008 7 straipsnio 2 dalies 3 pastraipą, valstybės narės pataisytas programas Komisijai pateikia per 55 kalendorines dienas nuo šio straipsnio 2 dalyje nurodytos informacijos gavimo.
               Patikrinusi pataisytas programas, Komisija ne vėliau kaip lapkričio 30 d. nusprendžia, kurias programas ji gali iš dalies finansuoti pagal Reglamento (EB) Nr. 3/2008 16 straipsnio 2 dalyje nurodytą procedūrą.
               4.   Pasiūlymą teikiančioji (-iosios) organizacija (-os) atsako už tinkamą pasirinktų programų įgyvendinimą ir administravimą.“

         2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas Reglamente (EB) Nr. 3/2008 nurodytoms programoms, kurios pateikiamos nuo 2015 m.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. liepos 23 d.

            Komisijos vardu

            Pirmininkas

         José Manuel BARROSO

      (1)  OL L 3, 2008 1 5, p. 1.

      (2)  2008 m. birželio 5 d. Komisijos reglamentas (EB) Nr. 501/2008, kuriuo nustatomos išsamios Tarybos reglamento (EB) Nr. 3/2008 dėl žemės ūkio produktams skirtų informavimo ir skatinimo priemonių vidaus rinkoje ir trečiosiose šalyse taikymo taisyklės (OL L 147, 2008 6 6, p. 3).


title: 2013 m. kovo 1 d. Komisijos įgyvendinimo reglamentas (ES) Nr. 180/2013, kuriuo 188-ąjį kartą iš dalies keičiamas Tarybos reglamentas (EB) Nr. 881/2002, nustatantis tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu

text:
2.3.2013

               LT

               Europos Sąjungos oficialusis leidinys

               L 59/1

         KOMISIJOS ĮGYVENDINIMO REGLAMENTAS (ES) Nr. 180/2013
   2013 m. kovo 1 d.
   kuriuo 188-ąjį kartą iš dalies keičiamas Tarybos reglamentas (EB) Nr. 881/2002, nustatantis tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gegužės 27 d. Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu (1), ypač į jo 7 straipsnio 1 dalies a punktą ir 7a straipsnio 1 dalį,
   kadangi:

               (1)

               Reglamento (EB) Nr. 881/2002 I priede išvardyti asmenys, grupės ir organizacijos, kurių lėšos ir ekonominiai ištekliai įšaldomi, kaip numatyta tame reglamente;

               (2)

               2013 m. vasario 21 d. Jungtinių Tautų Saugumo Tarybos (JTST) Sankcijų komitetas nusprendė įtraukti du fizinius asmenis į asmenų, grupių ir organizacijų, kurių lėšos ir ekonominiai ištekliai turėtų būti įšaldyti, sąrašą. 2013 m. vasario 22 d. JTST Sankcijų komitetas nusprendė į sąrašą įtraukti dar vieną fizinį asmenį;

               (3)

               todėl Reglamento (EB) Nr. 881/2002 I priedas turėtų būti atitinkamai atnaujintas;

               (4)

               siekiant užtikrinti, kad šiame reglamente numatytos priemonės būtų veiksmingos, šis reglamentas turėtų įsigalioti nedelsiant,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 881/2002 I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. kovo 1 d.

            Komisijos vardu Pirmininko pavedimu

            Užsienio politikos priemonių tarnybos vadovas

      (1)  OL L 139, 2002 5 29, p. 9.

      PRIEDAS
      Reglamento (EB) Nr. 881/2002 I priedas iš dalies keičiamas taip:
      Antraštinė dalis „Fiziniai asmenys“ papildoma šiais įrašais:

                  (a)

                     „Abderrahmane Ould El Amar (alias a) Ahmed el Tilemsi, b) Abderrahmane Ould el Amar Ould Sidahmed Loukbeiti, c) Ahmad Ould Amar). Gimimo data: 1977–1982 m. Gimimo vieta: Tabankort, Malis. Pilietybė: Malio. Adresas: a) Gao, Malis, b) Tabankort, Malis, c) In Khalil, Malis, d) Al Moustarat, Malis. Kita informacija: tėvo vardas Leewemere. Įtraukimo į sąrašą pagal 2a straipsnio 4 dalies b punktą data: 2013 02 22.“

                  (b)

                     „Hamada Ould Mohamed El Khairy (alias a) Hamad el Khairy, b) Hamada Ould Mohamed Lemine Ould Mohamed el Khairy, c) Ould Kheirou, d) Abou QumQum). Gimimo data: 1970 m. Gimimo vieta: Nouakchott, Mauritanija. Pilietybė: a) Mauritanijos, b) Malio. Paso Nr.: A1447120 (Malio piliečio pasas, nebegalioja nuo 2011 10 19). Adresas: Gao, Malis. Kita informacija: motinos vardas ir pavardė Tijal Bint Mohamed Dadda. Įtraukimo į sąrašą pagal 2a straipsnio 4 dalies b punktą data: 2013 02 22.“

                  (c)

                     „Iyad ag Ghali. Gimimo data: 1954 m. Gimimo vieta: Abeibara, Kidal regionas, Malis. Pilietybė: Malio. Įtraukimo į sąrašą pagal 2a straipsnio 4 dalies b punktą data: 2013 02 25.“


title: 2015 m. kovo 12 d. Komisijos įgyvendinimo reglamentas (ES) 2015/417, kuriuo H5a5b serotipo ABTS1743 padermės Bacillus sphaericus 2362 patvirtinama kaip veiklioji medžiaga, skirta 18-o tipo biocidiniams produktams gaminti  Tekstas svarbus EEE

text:
13.3.2015

               LT

               Europos Sąjungos oficialusis leidinys

               L 68/33

         KOMISIJOS ĮGYVENDINIMO REGLAMENTAS (ES) 2015/417
   2015 m. kovo 12 d.
   kuriuo H5a5b serotipo ABTS1743 padermės Bacillus sphaericus 2362 patvirtinama kaip veiklioji medžiaga, skirta 18-o tipo biocidiniams produktams gaminti
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 89 straipsnio 1 dalies trečią pastraipą,
   kadangi:

               (1)

               Komisijos deleguotajame reglamente (ES) Nr. 1062/2014 (2) pateiktas veikliųjų medžiagų, kurias reikėtų įvertinti siekiant galbūt patvirtinti biocidinių produktų gamybai arba įtraukti į Reglamento (ES) Nr. 528/2012 I priedą, sąrašas. Tame sąraše yra Bacillus sphaericus;

               (2)

               pagal Reglamento (ES) Nr. 528/2012 90 straipsnio 2 dalį buvo įvertinta, ar Bacillus sphaericus galima naudoti 18-o tipo biocidiniams produktams (insekticidams, akaricidams ir kitų nariuotakojų kontrolės produktams), apibrėžtiems Reglamento (ES) Nr. 528/2012 V priede, gaminti;

               (3)

               pagal vertinimui pateiktus duomenis buvo galima daryti išvadas tik dėl tam tikros Bacillus sphaericus formos, būtent H5a5b serotipo ABTS1743 padermės Bacillus sphaericus 2362. Atlikus vertinimą, nebuvo galima padaryti išvadų dėl jokios kitos minėtame veikliųjų medžiagų sąraše, pateiktame Deleguotajame reglamente (ES) Nr. 1062/2014, esančios Bacillus sphaericus apibrėžtį atitinkančios medžiagos. Todėl šis patvirtinimas turėtų būti taikomas tik H5a5b serotipo ABTS1743 padermės Bacillus sphaericus 2362.

               (4)

               Italija buvo paskirta vertinančiąja kompetentinga institucija; ji 2009 m. sausio 9 d. Komisijai pateikė vertinimo ataskaitas ir savo rekomendacijas, kaip numatyta Komisijos reglamento (EB) Nr. 1451/2007 (3) 14 straipsnio 4 ir 6 dalyse;

               (5)

               2014 m. birželio 19 d. Biocidinių produktų komitetas, atsižvelgdamas į vertinančiosios kompetentingos institucijos išvadas, parengė Europos cheminių medžiagų agentūros nuomonę;

               (6)

               remiantis ta nuomone, biocidiniai produktai, kurie naudojami kaip 18-o tipo produktai ir kurių sudėtyje yra H5a5b serotipo ABTS1743 padermės Bacillus sphaericus 2362, turėtų atitikti Europos Parlamento ir Tarybos direktyvos 98/8/EB (4) 5 straipsnio reikalavimus, jei laikomasi tam tikrų su jų naudojimu susijusių specifikacijų ir sąlygų;

               (7)

               todėl H5a5b serotipo ABTS1743 padermės Bacillus sphaericus 2362 tikslinga patvirtinti kaip veikliąją medžiagą, skirtą 18-o tipo biocidiniams produktams gaminti, jei laikomasi tam tikrų specifikacijų ir sąlygų;

               (8)

               kadangi į vertinimą nebuvo įtrauktos nanomedžiagos, pagal Reglamento (ES) Nr. 528/2012 4 straipsnio 4 dalį patvirtinimas šioms medžiagoms neturėtų būti taikomas;

               (9)

               veiklioji medžiaga turėtų būti patvirtinta praėjus tinkamam laikotarpiui, per kurį suinteresuotosios šalys galėtų imtis parengiamųjų priemonių, kurios būtinos, kad būtų galima laikytis naujų reikalavimų;

               (10)

               šiame reglamente numatytos priemonės atitinka Biocidinių produktų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   H5a5b serotipo ABTS1743 padermės Bacillus sphaericus 2362 patvirtinama kaip veiklioji medžiaga, skirta 18-o tipo biocidiniams produktams gaminti, laikantis priede nustatytų specifikacijų ir sąlygų.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. kovo 12 d.

            Komisijos vardu

            Pirmininkas

         Jean-Claude JUNCKER

      (1)  OL L 167, 2012 6 27, p. 1.

      (2)  2014 m. rugpjūčio 4 d. Komisijos deleguotasis reglamentas (ES) Nr. 1062/2014 dėl visų esamų veikliųjų medžiagų, kurių yra Europos Parlamento ir Tarybos reglamente (ES) Nr. 528/2012 nurodytuose biocidiniuose produktuose, sistemingo tyrimo darbo programos (OL L 294, 2014 10 10, p. 1).

      (3)  2007 m. gruodžio 4 d. Komisijos reglamentas (EB) Nr. 1451/2007 dėl Europos Parlamento ir Tarybos direktyvos 98/8/EB dėl biocidinių produktų pateikimo į rinką 16 straipsnio 2 dalyje nurodytos 10 metų programos antrojo etapo (OL L 325, 2007 12 11, p. 3).

      (4)  1998 m. vasario 16 d. Europos Parlamento ir Tarybos direktyva 98/8/EB dėl biocidinių produktų pateikimo į rinką (OL L 123, 1998 4 24, p. 1);

      PRIEDAS

                  Bendrasis pavadinimas

                  IUPAC pavadinimas
                  Identifikacijos numeriai

                  Mažiausias veikliosios medžiagos grynumo laipsnis (1)

                  Patvirtinimo data

                  Patvirtinimo galiojimo pabaiga

                  Produkto tipas

                  Specialiosios sąlygos (2)

                  H5a5b serotipo ABTS1743 padermės Bacillus sphaericus 2362

                  Netaikoma

                  Nėra atitinkamų priemaišų

                  2016 m. liepos 1 d.

                  2026 m. birželio 30 d.

                  18

                  Vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiais naudojimo būdais, kurie yra įtraukti į paraišką išduoti autorizacijos liudijimą, bet nebuvo įvertinti atliekant veikliosios medžiagos Sąjungos lygmens rizikos vertinimą.
                  Biocidinių produktų autorizacijos liudijimai išduodami laikantis šių sąlygų:

                              1)

                              profesionaliems naudotojams nustatomos saugaus darbo procedūros ir tinkamos organizacinės priemonės. Jei poveikio negalima sumažinti iki priimtino lygio kitomis priemonėmis, produktas naudojamas su tinkamomis asmens apsaugos priemonėmis;

                              2)

                              jei produktų liekanų gali likti maiste arba pašaruose, turi būti įvertinta, ar reikia pakeisti esamus arba nustatyti naujus didžiausius leistinus liekanų kiekius (DLLK) pagal Europos Parlamento ir Tarybos reglamentą (EB) Nr. 470/2009 (3) arba Europos Parlamento ir Tarybos reglamentą (EB) Nr. 396/2005 (4) ir turi būti imamasi tinkamų rizikos mažinimo priemonių siekiant užtikrinti, kad taikomi DLLK nebūtų viršyti.

         (1)  Šioje skiltyje nurodytas grynumas – mažiausias veikliosios medžiagos, naudotos atliekant vertinimą pagal Reglamento (ES) Nr. 528/2012 8 straipsnį, grynumo laipsnis. Rinkai pateikiamame produkte esanti veiklioji medžiaga gali būti tokio paties arba kitokio grynumo, jei įrodyta, kad ji yra techniniu požiūriu lygiavertė įvertintai veikliajai medžiagai.

         (2)  Kad būtų galima įgyvendinti Reglamento (ES) Nr. 528/2012 VI priede nustatytus bendruosius principus, su vertinimo ataskaitų turiniu ir išvadomis, galima susipažinti Komisijos interneto svetainėje http://ec.europa.eu/environment/chemicals/biocides/index_en.htm.

         (3)  2009 m. gegužės 6 d. Europos Parlamento ir Tarybos reglamentas (EB) Nr. 470/2009, nustatantis Bendrijos farmakologiškai aktyvių medžiagų leistinų liekanų kiekių nustatymo gyvūninės kilmės maisto produktuose tvarką, panaikinantis Tarybos reglamentą (EEB) Nr. 2377/90 ir iš dalies keičiantis Europos Parlamento ir Tarybos direktyvą 2001/82/EB ir Europos Parlamento ir Tarybos reglamentą (EB) Nr. 726/2004 (OL L 152, 2009 6 16, p. 11).

         (4)  2005 m. vasario 23 d. Europos Parlamento ir Tarybos reglamentas (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiantis Tarybos direktyvą 91/414/EEB (OL L 70, 2005 3 16, p. 1).


title: 2013 m. kovo 18 d. Komisijos įgyvendinimo reglamentas (ES) Nr. 269/2013, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [ Danablu (SGN)]

text:
22.3.2013

               LT

               Europos Sąjungos oficialusis leidinys

               L 82/45

         KOMISIJOS ĮGYVENDINIMO REGLAMENTAS (ES) Nr. 269/2013
   2013 m. kovo 18 d.
   kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Danablu (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               Reglamentas (ES) Nr. 1151/2012 įsigaliojo 2013 m. sausio 3 d. Juo panaikintas ir pakeistas 2006 m. kovo 20 d. Tarybos reglamentas (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (2);

               (2)

               remdamasi Reglamento (EB) Nr. 510/2006 9 straipsnio 1 dalies pirma pastraipa Komisija išnagrinėjo Danijos pateiktą saugomos geografinės nuorodos Danablu, kuri įregistruota Komisijos reglamentu (EB) Nr. 1107/96 (3) su pakeitimais, padarytais Reglamentu (EB) Nr. 828/2003 (4), specifikacijos pakeitimo paraišką;

               (3)

               šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje
                   (5), kaip reikalaujama Reglamento (EB) Nr. 510/2006 6 straipsnio 2 dalyje. Prieštaravimo pareiškimų pagal minėto reglamento 7 straipsnį Komisija negavo, todėl šis pakeitimas turi būti patvirtintas,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbtas šio reglamento priede nurodyto pavadinimo specifikacijos pakeitimas patvirtinamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. kovo 18 d.

            Komisijos vardu Pirmininko pavedimu

         Dacian CIOLOȘ

            Komisijos narys

      (1)  OL L 343, 2012 12 14, p. 1.

      (2)  OL L 93, 2006 3 31, p. 12.

      (3)  OL L 148, 1996 6 21, p. 1.

      (4)  OL L 120, 2003 5 15, p. 3.

      (5)  OL C 150, 2012 5 26, p. 13.

      PRIEDAS
      Sutarties I priede išvardyti žmonėms vartoti skirti žemės ūkio produktai:

         1.3 klasė.   Sūriai

      DANIJA

         Danablu (SGN)


title: 2011 m. rugpjūčio 24 d. Komisijos įgyvendinimo reglamentas (ES) Nr. 852/2011, kuriuo iš dalies keičiamas Reglamentas (ES) Nr. 397/2010 dėl kiekybinės nekvotinės izogliukozės eksporto normos, taikomos iki 2010–2011 prekybos metų pabaigos

text:
25.8.2011

               LT

               Europos Sąjungos oficialusis leidinys

               L 219/1

         KOMISIJOS ĮGYVENDINIMO REGLAMENTAS (ES) Nr. 852/2011
   2011 m. rugpjūčio 24 d.
   kuriuo iš dalies keičiamas Reglamentas (ES) Nr. 397/2010 dėl kiekybinės nekvotinės izogliukozės eksporto normos, taikomos iki 2010–2011 prekybos metų pabaigos
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 61 straipsnio pirmos pastraipos d punktą kartu su 4 straipsniu,
   kadangi:

               (1)

               pagal Reglamento (EB) Nr. 1234/2007 61 straipsnio pirmos pastraipos d punktą, viršijus kvotą pagaminta izogliukozė prekybos metais gali būti eksportuojama tik neviršijant nustatytinų kiekybinių apribojimų;

               (2)

               2006 m. birželio 30 d. Komisijos reglamente (EB) Nr. 951/2006, nustatančiame išsamias Tarybos reglamento (EB) Nr. 318/2006 įgyvendinimo taisykles dėl prekybos su trečiosiomis šalimis cukraus sektoriuje (2), nustatytos išsamios nekvotinių kiekių eksporto įgyvendinimo taisyklės, svarbiausia – taisyklės dėl eksporto licencijų išdavimo. Vis dėlto kiekybiniai apribojimai turėtų būti nustatyti kiekvienas prekybos metais atsižvelgiant į rinkos galimybes;

               (3)

               2010 m. gegužės 7 d. Komisijos reglamentu (ES) Nr. 397/2010, kuriuo nustatoma nekvotinio cukraus ir izogliukozės eksporto kiekybinė norma, taikoma iki 2010–2011 prekybos metų pabaigos (3), nustatyta 50 000 tonų kiekybinė nekvotinės izogliukozės eksporto norma. Didelė šio kiekio dalis jau išnaudota. 2011 m. liepos 12 d. turimas kiekis siekė tik 16 520 tonų, taigi 67 % turimo kiekio jau išnaudota. Esama galimų nekvotinės izogliukozės realizavimo rinkų, todėl kiekybinę eksporto normą reikėtų padidinti 15 000 tonų;

               (4)

               todėl Reglamentą (ES) Nr. 397/2010 reikėtų atitinkamai iš dalies pakeisti;

               (5)

               šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 397/2010 2 straipsnio 1 dalis pakeičiama taip:

      „1.   2010–2011 prekybos metais, kurie prasideda 2010 m. spalio 1 d. ir baigiasi 2011 m. rugsėjo 30 d., Reglamento (EB) Nr. 1234/2007 61 straipsnio pirmos pastraipos d punkte minima nekvotinės izogliukozės, kurios KN kodai yra 1702 40 10, 1702 60 10 ir 1702 90 30, kiekybinė norma eksportui be grąžinamosios išmokos yra 65 000 tonų sausosios medžiagos.“

   2 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. rugpjūčio 24 d.

            Komisijos vardu

            Pirmininkas

         José Manuel BARROSO

      (1)  OL L 299, 2007 11 16, p. 1.

      (2)  OL L 178, 2006 7 1, p. 24.

      (3)  OL L 115, 2010 5 8, p. 26


title: 2013 m. birželio 18 d. Tarybos įgyvendinimo reglamentas (ES) Nr. 559/2013, kuriuo įgyvendinama Reglamento (ES) Nr. 377/2012 dėl ribojamųjų priemonių tam tikriems asmenims, subjektams ir organizacijoms, keliančioms grėsmę taikai, saugumui ar stabilumui Bisau Gvinėjos Respublikoje, 11 straipsnio 1 dalis

text:
19.6.2013

               LT

               Europos Sąjungos oficialusis leidinys

               L 167/1

         TARYBOS ĮGYVENDINIMO REGLAMENTAS (ES) Nr. 559/2013
   2013 m. birželio 18 d.
   kuriuo įgyvendinama Reglamento (ES) Nr. 377/2012 dėl ribojamųjų priemonių tam tikriems asmenims, subjektams ir organizacijoms, keliančioms grėsmę taikai, saugumui ar stabilumui Bisau Gvinėjos Respublikoje, 11 straipsnio 1 dalis
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. gegužės 3 d. Tarybos reglamentą (ES) Nr. 377/2012 dėl ribojamųjų priemonių tam tikriems asmenims, subjektams ir organizacijoms, keliančioms grėsmę taikai, saugumui ar stabilumui Bisau Gvinėjos Respublikoje (1), ypač į jo 11 straipsnio 1 dalį ir 11 straipsnio 4 dalį,
   kadangi:

               (1)

               2012 m. gegužės 3 d. Taryba priėmė Reglamentą (ES) Nr. 377/2012;

               (2)

               Taryba atliko išsamią Reglamento (ES) Nr. 377/2012 I priede pateikto asmenų, kuriems taikomos to reglamento 2 straipsnio 1 dalis ir 2 straipsnio 2 dalis, sąrašo peržiūrą. Taryba padarė išvadą, kad Reglamento (ES) Nr. 377/2012 I priede išvardytiems asmenims toliau turėtų būti taikomos šiame reglamente numatytos konkrečios ribojamosios priemonės;

               (3)

               2013 m. kovo 20 d. pagal Jungtinių Tautų Saugumo Tarybos rezoliuciją 2048 (2012) įsteigtas Jungtinių Tautų Saugumo Tarybos komitetas atnaujino informaciją apie vieną į sąrašą įtrauktą asmenį. Siekiant įgyvendinti to komiteto sprendimą, Taryba priėmė Įgyvendinimo sprendimą 2013/293/BUSP, kuriuo įgyvendinamas Sprendimas 2012/285/BUSP dėl ribojamųjų priemonių taikymo tam tikriems asmenims, subjektams ir organizacijoms, keliančioms grėsmę taikai, saugumui ar stabilumui Bisau Gvinėjos Respublikoje (2);

               (4)

               todėl Reglamento (ES) Nr. 377/2012 I priede pateiktas su tuo asmeniu susijęs įrašas turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 377/2012 I priedas iš dalies keičiamas taip, kaip išdėstyta šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Liuksemburge 2013 m. birželio 18 d.

            Tarybos vardu

            Pirmininkas

         P. HOGAN

      (1)  OL L 119, 2012 5 4, p. 1.

      (2)  Žr. šio Oficialiojo leidinio p. 39.

      PRIEDAS
      Su toliau nurodytu asmeniu susijęs įrašas, išdėstytas Reglamento (ES) Nr. 377/2012 I priede, pakeičiamas taip:

                     Vardas, pavardė

                     Identifikuojamoji informacija
                     (gimimo data ir vieta, paso/tapatybės kortelės numeris ir kt.)

                     Įtraukimo į sąrašą priežastys

                     Įtraukimo į sąrašą data

                     „Majoras Idrissa DJALÓ

                     Pilietybė: Bisau Gvinėja
                     Gimimo data: 1954 m. gruodžio 18 d.
                     Oficialios pareigos: Ginkluotųjų pajėgų štabo viršininko patarėjas protokolo klausimais, o vėliau – pulkininkas ir Ginkluotųjų pajėgų štabo Protokolo vadovas
                     Pasas: AAISO40158
                     Išdavimo data: 2012 10 2
                     Išdavimo vieta: Bisau Gvinėja
                     Galioja iki: 2015 10 2

                     „Karinės vadovybės“, kuri prisiėmė atsakomybę už 2012 m. balandžio 12 d. valstybės perversmą, kontaktinis asmuo ir vienas iš aktyviausių jos narių. Jis buvo vienas iš pirmųjų karininkų, kurie viešai pripažino, kad priklauso „karinei vadovybei“: pasirašė vieną iš pirmųjų jos oficialių pranešimų (Nr. 5, 2012 m. balandžio 13 d.). Majoras I. Djaló taip pat eina pareigas karinėje žvalgyboje.

                     2012 7 18“


title: 2013 m. balandžio 3 d. Komisijos įgyvendinimo reglamentas (ES) Nr. 309/2013, kuriuo 191-ąjį kartą iš dalies keičiamas Tarybos reglamentas (EB) Nr. 881/2002, nustatantis tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu

text:
4.4.2013

               LT

               Europos Sąjungos oficialusis leidinys

               L 94/4

         KOMISIJOS ĮGYVENDINIMO REGLAMENTAS (ES) Nr. 309/2013
   2013 m. balandžio 3 d.
   kuriuo 191-ąjį kartą iš dalies keičiamas Tarybos reglamentas (EB) Nr. 881/2002, nustatantis tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gegužės 27 d. Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu (1), ypač į jo 7 straipsnio 1 dalies a punktą ir 7a straipsnio 5 dalį,
   kadangi:

               (1)

               Reglamento (EB) Nr. 881/2002 I priede išvardyti asmenys, grupės ir organizacijos, kurių lėšos ir ekonominiai ištekliai įšaldomi, kaip numatyta tame reglamente;

               (2)

               2013 m. kovo 23 d. Jungtinių Tautų Saugumo Tarybos (JTST) Sankcijų komitetas nusprendė pašalinti keturis fizinius asmenis iš asmenų, grupių ir organizacijų, kurių lėšos ir ekonominiai ištekliai turėtų būti įšaldyti, sąrašo;

               (3)

               todėl Reglamento (EB) Nr. 881/2002 I priedas turėtų būti atitinkamai atnaujintas,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 881/2002 I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. balandžio 3 d.

            Komisijos vardu Pirmininko pavedimu

            Užsienio politikos priemonių tarnybos vadovas

      (1)  OL L 139, 2002 5 29, p. 9.

      PRIEDAS
      Reglamento (EB) Nr. 881/2002 I priedas iš dalies keičiamas taip:
      Antraštinėje dalyje „Fiziniai asmenys“ išbraukiami šie įrašai:

                  (a)

                     „Abdul Manaf KASMURI (dar žinomas kaip: a) Muhammad Al-Filipini, b) Intan), Klang. Selangor, Malaizija. Gimimo data: 1955 m. gegužės 28 d. Gimimo vieta: Selangor, Malaizija. Pilietybė: Malaizijos. Paso Nr.: A 9226483. Nacionalinis tapatybės Nr.: 550528-10-5991.“

                  (b)

                     „Zulkepli Bin Marzuki. Adresas: Taman Puchong Perdana, Selangoro valstija, Malaizija. Gimimo data: 1968 07 03. Gimimo vieta: Selangoras, Malaizija. Pilietybė: Malaizijos. Paso Nr. A 5983063. Nacionalinis asmens kodas 680703-10-5821. Įtraukimo į sąrašą pagal 2a straipsnio 4 dalies b punktą data: 2003 09 09.“

                  (c)

                     „Wan Min WAN MAT (taip pat žinomas kaip (a) Abu Hafis, (b) Wan Halim, (c) Abu Hidayah), Ulu Tiram, Johor, Malaysia (Malaizija); gimimo data: 1960 m. rugsėjo 23 d.; gimimo vieta: Kelantan, Malaysia (Malaizija); pilietybė: Malaizijos; paso Nr.: A 9703399; nacionalinis identifikacijos Nr.: 600923-03-5527.“

                  (d)

                     „Zaini Zakaria (alias Ahmad). Adresas: Kota Bharu, Kelantan, Malaizija. Gimimo data: 1967 05 16. Gimimo vieta: Kelantan, Malaizija. Pilietybė: Malaizijos. Paso Nr. A11457974. Nacionalinis asmens kodas 670516-03-5283. Įtraukimo į sąrašą pagal 2a straipsnio 4 dalies b punktą data: 2003 09 09.“


title: 2013 m. kovo 11 d. Tarybos įgyvendinimo reglamentas (ES) Nr. 206/2013, kuriuo įgyvendinama Reglamento (ES) Nr. 359/2011 dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Irane, 12 straipsnio 1 dalis

text:
12.3.2013

               LT

               Europos Sąjungos oficialusis leidinys

               L 68/9

         TARYBOS ĮGYVENDINIMO REGLAMENTAS (ES) Nr. 206/2013
   2013 m. kovo 11 d.
   kuriuo įgyvendinama Reglamento (ES) Nr. 359/2011 dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Irane, 12 straipsnio 1 dalis
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. balandžio 12 d. Tarybos reglamentą (ES) Nr. 359/2011 dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Irane (1), ypač į jo 12 straipsnio 1 dalį,
   kadangi:

               (1)

               2011 m. balandžio 12 d. Taryba priėmė Tarybos reglamentą (ES) Nr. 359/2011;

               (2)

               atsižvelgiant į Irane nuolat vykdomus žmogaus teisių pažeidimus, į Reglamento (ES) Nr. 359/2011 I priede pateiktą asmenų, subjektų ir įstaigų, kuriems taikomos ribojamosios priemonės, sąrašą reikėtų įtraukti papildomus asmenis ir papildomą subjektą,

         PRIĖMĖ ŠĮ REGLAMENTĄ:
   1 straipsnis
   Šio reglamento priede išvardyti asmenys ir subjektas įtraukiami į Reglamento (ES) Nr. 359/2011 I priede pateiktą sąrašą.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. kovo 11 d.

            Tarybos vardu

            Pirmininkė

         C. ASHTON

      (1)  OL L 100, 2011 4 14, p. 1.

      PRIEDAS

         1 straipsnyje nurodytų asmenų ir subjektų sąrašas

         Asmenys

                  Pavardė, vardas

                  Identifikuojamoji informacija

                  Priežastys

                  Įtraukimo į sąrašą data

                  1.

                  RASHIDI AGHDAM, Ali Ashraf

                  Evino kalėjimo vadovas, paskirtas maždaug 2012 m. birželio–liepos mėn. Paskyrus jį vadovu pablogėjo sąlygos kalėjime ir pranešama apie suintensyvėjusį netinkamą elgesį su kaliniais. 2012 m. spalio mėn. devynios kalinės paskelbė bado streiką protestuodamos dėl to, kad kalėjimo prižiūrėtojai pažeidžia jų teises ir žiauriai elgiasi.

                  12.3.2013

                  2.

                  KIASATI Morteza

                  Ahvazo revoliucinio teismo (4 poskyris) teisėjas, paskyręs mirties bausmes keturiems politiniams kaliniams arabams: Taha Heidarian, Abbas Heidarian, Abd al-Rahman Heidarian (trys broliai) ir Ali Sharifi.
                  Jie buvo sulaikyti, kankinami ir pakarti be tinkamo proceso. Šie atvejai ir tinkamo proceso nebuvimas buvo nurodyti JT specialiojo pranešėjo žmogaus teisių Irane klausimais 2012 m. rugsėjo 13 d. pranešime, JT Generalinio Sekretoriaus 2012 m. rugpjūčio 22 d. pranešime dėl Irano, taip pat apie tai pranešė įvairios NVO.

                  12.3.2013

                  3.

                  MOUSSAVI, Seyed Mohammad Bagher

                  Ahvazo revoliucinio teismo (2 poskyris) teisėjas, 2012 m. kovo 17 d. paskyręs mirties bausmes penkiems ahvaziečiams arabams (Mohammad Ali Amouri, Hashem Sha'bani Amouri, Hadi Rashedi, Sayed Jaber Alboshoka, Sayed Mokhtar Alboshoka) už „nacionaliniam saugumui pavojingą veiklą“ ir „priešiškumą Dievui“.
                  2013 m. sausio 9 d. Irano Aukščiausiasis Teismas bausmes patvirtino. NVO pranešė, kad šie penki asmenys daugiau nei metus buvo sulaikyti nepateikus kaltinimų, kankinami ir nuteisti be tinkamo proceso.

                  12.3.2013

                  4.

                  SARAFRAZ, Mohammad (Dr.)
                  (dar žinomas kaip: Haj-agha Sarafraz)

                  Gimimo data: apytiksliai 1963 m.
                  Gimimo vieta: Tehran
                  Gyvenamoji vieta: Tehran
                  Darbo vieta: IRIB ir Press TV būstinė, Tehran

                  IRIB World Service ir Press TV vadovas, atsakingas už visus sprendimus dėl programų sudarymo. Glaudžiai susijęs su valstybės saugumo aparatu. Jam vadovaujant Press TV kartu su IRIB bendradarbiavo su Irano saugumo tarnybomis bei prokurorais ir savaitinės programos „Iranas šiandien“ metu transliavo prievarta išgaunamus sulaikytųjų prisipažinimus, įskaitant Irano ir Kanados žurnalisto bei filmų kūrėjo Maziar Bahari prisipažinimą. Nepriklausoma ryšiųreguliavimo tarnyba OFCOM 2011 m. Jungtinėje Karalystėje skyrė 100 000 GBP baudą Press TV už M. Bahari prisipažinimo, kuris buvo filmuojamas kalėjime naudojant prievartą prieš M. Bahari, transliavimą.
                  Todėl M. Sarafraz bendradarbiavo pažeidžiant teisę į tinkamą procesą ir teisingą bylos nagrinėjimą.

                  12.3.2013

                  5.

                  JAFARI, Asadollah

                  Mazandarano provincijos prokuroras; NVO yra pranešusios, kad jis yra atsakingas už neteisėtus bahajų sulaikymus ir jų teisių pažeidimus nuo pirminio sulaikymo iki laikymo vienutėse Žvalgybos įkalinimo centre. NVO dokumentais patvirtino šešis konkrečius pavyzdžius, kai buvo pažeistas tinkamas procesas, be kita ko, 2011 m. ir 2012 m.

                  12.3.2013

                  6.

                  EMADI, Hamid Reza
                  (dar žinomas kaip: Hamidreza Emadi)

                  Gimimo data: apytiksliai 1973 m.
                  Gimimo vieta: Hamedan
                  Gyvenamoji vieta: Tehran
                  Darbo vieta: Press TV būstinė, Tehran.

                     Press TV Naujienų tarnybos direktorius. Atsakingas už prievarta išgaunamų sulaikytųjų, įskaitant žurnalistus, politikos aktyvistus, kurdų ir arabų mažumų atstovus, prisipažinimų gamybą ir transliavimą, pažeidžiant tarptautiniu mastu pripažintas teises į teisingą bylos nagrinėjimą ir tinkamą procesą. Nepriklausoma ryšių reguliavimo tarnyba OFCOM 2011 m. Jungtinėje Karalystėje skyrė 100 000 GBP baudą Press TV už Irano ir Kanados žurnalisto ir filmų kūrėjo Maziar Bahari prievarta išgauto prisipažinimo, kuris buvo filmuojamas kalėjime naudojant prievartą prieš M. Bahari, transliavimą. NVO yra pranešusios daugiau Press TV transliuotų prievarta išgaunamų prisipažinimų pavyzdžių. Todėl H. R. Emadi bendradarbiavo pažeidžiant teisę į tinkamą procesą ir teisingą bylos nagrinėjimą.

                  12.3.2013

                  7.

                  HAMLBAR, Rahim

                  Tebrizo revoliucinio teismo (1 poskyris) teisėjas. Atsakingas už žurnalistams, azerbaidžaniečių etninės mažumos atstovams ir darbuotojų teisių aktyvistams skirtas sunkias bausmes, apkaltinus juos šnipinėjimu, nacionaliniam saugumui pavojinga veikla, propaganda prieš Irano režimą ir Irano vadovo įžeidimu. Pranešta, kad jo sprendimai dažnai buvo priimami nesilaikant tinkamo proceso, o iš sulaikytųjų buvo prievarta išgaunami neteisingi prisipažinimai. Daug dėmesio sulaukė byla, susijusi su 20 darbininkų savanorių, kurie teikė pagalbą po žemės drebėjimo, įvykusio 2012 m. rugpjūčio mėn. Irane; jis jiems skyrė įkalinimo bausmes už tai, kad jie bandė padėti žemės drebėjimo aukoms. Teismas nusprendė, kad darbininkai kalti dėl „bendradarbiavimo organizuojant sambūrį ir sąmokslą siekiant įvykdyti nusikaltimus prieš nacionalinį saugumą“.

                  12.3.2013

                  8.

                  MUSAVI-TABAR, Seyyed Reza

                  Širazo revoliucinės prokuratūros vadovas. Atsakingas už politinių aktyvistų, žurnalistų, žmogaus teisių gynėjų, bahajų ir sąžinės kalinių neteisėtus sulaikymus ir netinkamą elgesį su jais; jie buvo persekiojami, kankinami, tardomi, jiems nebuvo leista turėti advokatų ir neužtikrintas tinkamas procesas. NVO yra pranešusios, kad S. R. Musavi-Tabar pasirašinėjo teismo sprendimus pagarsėjusioje Įkalinimo įstaigoje Nr. 100 (vyrų kalėjimas), įskaitant sprendimą bahają kalinę Raha Sabet trejiems metams uždaryti į vienutę.

                  12.3.2013

                  9.

                  KHORAMABADI, Abdolsamad

                  Nusikalstamo turinio pavyzdžių nustatymo komisijos vadovas

                  Abdolsamad Khoramabadi yra Nusikalstamo turinio pavyzdžių nustatymo komisijos – vyriausybinės organizacijos, atsakingos už interneto cenzūrą ir kovą su elektroniniais nusikaltimais – vadovas. Jam vadovaujant ši komisija „elektroninį nusikaltimą“ apibrėžė keliomis abstrakčiomis kategorijomis, pagal kurias nusikaltimu laikomas režimui nepalankaus turinio kūrimas ir skelbimas. Jis atsakingas už daugelio opozicijos tinklaviečių, elektroninių laikraščių, tinklaraščių ir žmogaus teisių srityje veikiančių NVO tinklaviečių uždarymą ir prieigos prie jų uždraudimą, o nuo 2012 m. rugsėjo mėn. – už prieigos prie Google bei Gmail uždraudimą. Jis ir ši komisija aktyviai prisidėjo prie veiksmų, dėl kurių 2012 m. lapkričio mėn. įkalinimo metu mirė tinklaraštininkas S. Beheshti.
                  Todėl jo vadovaujama komisija yra tiesiogiai atsakinga už nuolat pažeidžiamas žmogaus teises, visų pirma už tai, kad plačiajai visuomenei draudžiama prieiga prie tam tikrų tinklaviečių ir jos yra filtruojamos, ir už tai, kad kartais visiškai negalima prieiga prie interneto.

                  12.3.2013

         Subjektai

                  Pavadinimas

                  Identifikuojamoji informacija

                  Priežastys

                  Įtraukimo į sąrašą data

                  1.

                  Organizuoto nusikalstamumo tyrimo centras (kitas pavadinimas: Kovos su elektroniniais nusikaltimais biuras arba Elektroninių nusikaltimų policija) (angl. Center to Investigate Organized Crime (kitas pavadinimas: Cyber Crime Office arba Cyber Police)

                  Vieta: Tehran, Iranas
                  Tinklavietė: http://www.cyberpolice.ir

                  Irano kovos su elektroniniais nusikaltimais policija yra Irano Islamo Respublikos policijos padalinys, įsteigtas 2011 m. sausio mėn., jam vadovauja Esmail Ahmadi-Moqaddam (įtrauktas į sąrašą). Pagal spaudos pranešimus policijos vadas E. Ahmadi-Moqaddam pabrėžė, kad Kovos su elektroniniais nusikaltimais policija užsiims antirevoliucinėmis ir disidentų grupėmis, kurios 2009 m. naudojosi internetiniais socialiniais tinklais, kad sukeltų protestus prieš dar kartą išrinktą Prezidentą Mahmoud Ahmadinejad.
                  2012 m. sausio mėn. Kovos su elektroniniais nusikaltimais policija paskelbė naujas interneto kavinėms skirtas gaires, pagal kurias naudotojai turi pateikti asmeninę informaciją, kurią kavinių savininkai turi saugoti šešis mėnesius; jie taip pat turi saugoti naudotojų aplankytų tinklaviečių sąrašą. Be to, taisyklės reikalauja, kad kavinių savininkai įrengtų apsauginę vaizdo stebėjimo sistemą ir šešis mėnesius saugotų įrašus. Pagal šias naujas taisykles gali būti užvestas žurnalas, kurį valdžios institucijos gali naudoti norėdamos susekti aktyvistus arba bet kokį asmenį, kurio veikla laikoma pavojinga nacionaliniam saugumui.
                  2012 m. birželio mėn. Irano žiniasklaida pranešė, kad Kovos su elektroniniais nusikaltimais policija pradės taikyti priemones prieš virtualiuosius privačiuosius tinklus (VPN).
                  2012 m. spalio 30 d. Kovos su elektroniniais nusikaltimais policija suėmė tinklaraštininką Sattar Beheshti (teigiama, kad suėmimas vyko neturint orderio) dėl „socialiniuose tinkluose ir Facebook vykdomos nacionaliniam saugumui pavojingos veiklos“. S. Beheshti savo tinklaraštyje kritikavo Irano Vyriausybę. Lapkričio 3 d. S. Beheshti buvo rastas negyvas savo kalėjimo kameroje; manoma, kad jį nukankino Kovos su elektroniniais nusikaltimais policijos pareigūnai.

                  12.3.2013


title: 2013 m. kovo 21 d. Tarybos įgyvendinimo reglamentas (ES) Nr. 261/2013, kuriuo įgyvendinamos Reglamento (ES) Nr. 753/2011 dėl ribojamųjų priemonių tam tikriems asmenims, grupėms, įmonėms ir subjektams atsižvelgiant į padėtį Afganistane 11 straipsnio 1 ir 4 dalys

text:
22.3.2013

               LT

               Europos Sąjungos oficialusis leidinys

               L 82/18

         TARYBOS ĮGYVENDINIMO REGLAMENTAS (ES) Nr. 261/2013
   2013 m. kovo 21 d.
   kuriuo įgyvendinamos Reglamento (ES) Nr. 753/2011 dėl ribojamųjų priemonių tam tikriems asmenims, grupėms, įmonėms ir subjektams atsižvelgiant į padėtį Afganistane 11 straipsnio 1 ir 4 dalys
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. rugpjūčio 1 d. Tarybos reglamentą (ES) Nr. 753/2011 dėl ribojamųjų priemonių tam tikriems asmenims, grupėms, įmonėms ir subjektams atsižvelgiant į padėtį Afganistane (1), ypač į jo 11 straipsnio 1 ir 4 dalis,
   kadangi:

               (1)

               2011 m. rugpjūčio 1 d. Taryba priėmė Reglamentą (ES) Nr. 753/2011;

               (2)

               2013 m. vasario 11 d. ir vasario 25 d. Jungtinių Tautų Saugumo Tarybos komitetas, įsteigtas pagal Saugumo Tarybos rezoliucijos 1988 (2011) 30 punktą, atnaujino ir iš dalies pakeitė asmenų, grupių, įmonių ir subjektų, kuriems taikomos ribojamosios priemonės, sąrašą;

               (3)

               Reglamento (ES) Nr. 753/2011 I priedas turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 753/2011 I priedas iš dalies keičiamas, kaip nustatyta šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. kovo 21 d.

            Tarybos vardu

            Pirmininkas

         P. HOGAN

      (1)  OL L 199, 2011 8 2, p. 1.

      PRIEDAS
      I.   Reglamento (ES) Nr. 753/2011 I priede pateiktame sąraše su toliau nurodytais asmenimis susiję įrašai pakeičiami toliau pateiktais įrašais.
      A.   Su Talibanu susiję asmenys

                  1.

                  Abdul Jalil Haqqani Wali Mohammad (alias a) Abdul Jalil Akhund, b) Mullah Akhtar, c) Abdul Jalil Haqqani, d) Nazar Jan).
                  Titulas: a) Maulavi; b) Mullah. Įtraukimo į sąrašą priežastys: Talibano režimo užsienio reikalų ministro pavaduotojas. Gim. data: apie 1963 m. Gim. vieta: a) Argandabo rajonas, Kandaharo provincija, Afganistanas, b) Kandaharo miestas, Kandaharo provincija, Afganistanas. Pilietybė: Afganistano. Paso Nr.: OR 1961825 (išduotas Mullah Akhtar vardu; pasą 2003 m. vasario 4 d. išdavė Afganistano konsulatas Kvetoje (Pakistanas), jo galiojimas baigėsi 2006 m. vasario 2 d.). Kt. informacija: a) manoma, kad yra Afganistano ir Pakistano pasienio teritorijoje, b) 2007 m. gegužės mėn. duomenimis – Talibano Aukščiausiosios tarybos narys, c) Talibano tarybos Finansų komisijos narys, d) Atiqullah Wali Mohammad brolis. Įtraukimo į JT sąrašą data: 2001 1 25.

                  2.

                  Atiqullah Wali Mohammad (alias Atiqullah)
                  Titulas: a) Haji, b) Mullah. Įtraukimo į sąrašą priežastys: Talibano režimo viešųjų darbų ministro pavaduotojas. Gim. data: apie 1962 m. Gim. vieta: a) Tirin Kot rajonas, Uruzgano provincija, Afganistanas, b) Khwaja Malik kaimas, Argandabo rajonas, Kandaharo provincija, Afganistanas. Pilietybė: Afganistano. Kt. informacija: a) 2010 m. duomenimis – Talibano Aukščiausiosios tarybos Politinės komisijos narys, b) manoma, kad yra Afganistano ir Pakistano pasienio teritorijoje, c) priklauso Alizai genčiai, d) Abdul Jalil Haqqani Wali Mohammad brolis. Įtraukimo į JT sąrašą data: 2001 1 31.

            Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
      1996 m. Talibanui užėmus Kabulą, Atiqullah buvo paskirtas į pareigas Kandahare. 1999 m. arba 2000 m. jis buvo paskirtas Talibano režimo pirmuoju žemės ūkio ministro pavaduotoju, po to – viešųjų darbų ministro pavaduotoju. Žlugus Talibano režimui, Atiqullah tapo už operacijas atsakingu Talibano pareigūnu Afganistano pietuose. 2008 m. jis tapo Talibano režimo Helmando provincijos (Afganistanas) gubernatoriaus pavaduotoju.
      II.   Reglamento (ES) Nr. 753/2011 I priede pateiktas sąrašas papildomas toliau pateiktu įrašu.
      A.   Su Talibanu susiję asmenys

                  1.

                  Ahmed Shah Noorzai Obaidullah (alias a) Mullah Ahmed Shah Noorzai, b) Haji Ahmad Shah, c) Haji Mullah Ahmad Shah, d) Maulawi Ahmed Shah, e) Mullah Mohammed Shah).
                  Titulas: a) Mullah, b) Malavi. Gim. data: a) 1985 m. sausio 1 d., b) 1981 m. Gim. vieta: Kveta, Pakistanas. Paso Nr.: Pakistano paso numeris NC5140251, pasas išduotas 2009 m. spalio 23 d., jo galiojimas baigsis 2014 m. spalio 22 d. Nacionalinis identifikavimo Nr.: Pakistano nacionalinės tapatybės kortelės numeris 54401–2288025–9. Adresas: Kveta, Pakistanas. Kt. informacija: a) Roshan Money Exchange savininkas ir valdytojas, b) teikė finansines paslaugas Ghul Agha Ishakzai ir kitiems Talibano nariams Helmando provincijoje. Įtraukimo į JT sąrašą data: 2013 2 26.

            Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
      Ahmed Shah Noorzai Obaidullah yra Roshan Money Exchange savininkas ir valdytojas; ši įmonė teikia finansinę, materialinę ar technologinę paramą arba finansines ar kitas paslaugas Talibano režimui ar jo palaikymui. Roshan Money Exchange saugo ir perveda lėšas, skirtas Talibano karinėms operacijoms remti ir Talibano vaidmeniui narkotikų prekyboje Afganistane palaikyti. 2011 m. duomenimis Roshan Money Exchange buvo viena iš svarbiausių piniginių paslaugų, kuriomis naudojasi Talibano pareigūnai Helmando provincijoje, Afganistane, teikėjų (arba „hawala“). Ahmed Shah keletą metų teikė hawala paslaugas Talibano lyderiams Helmando provincijoje ir 2011 m. duomenimis buvo patikimas Talibano piniginių paslaugų teikėjas. 2012 m. pradžioje Talibanas nurodė Ahmed Shah pervesti pinigų kelioms hawala, esančioms Lashkar Gah, Helmando provincijoje, tada vyresnysis Talibano vadas paskirstė gautas lėšas.
      2011 m. pabaigoje Ahmed Shah sukaupė šimtus tūkstančių JAV dolerių, skirtų perduoti Talibano Finansų komisijai, ir pervedė šimtus tūkstančių JAV dolerių Talibanui, įskaitant vyresniuosius Talibano vadus. Taip pat 2011 m. pabaigoje Ahmed Shah per savo hawala filialą Kvetoje (Pakistanas) gavo lėšų Talibano vardu; šie pinigai buvo panaudoti trąšoms ir savadarbių sprogstamųjų užtaisų sudėtinėms dalims, įskaitant baterijas ir detonatoriaus virvutes, įsigyti. 2011 m. viduryje Talibano Finansų komisijos vadovas Gul Agha Ishakzai davė nurodymą Ahmed Shah į Roshan Money Exchange padėti keletą milijonų JAV dolerių, skirtų Talibanui. Gul Agha paaiškino, kad kam nors paprašius pervesti pinigų, jis informuos Ahmed Shah apie jų gavėją, priklausantį Talibanui. Ahmed Shah tada perves prašomas lėšas per savo hawala sistemą. Nuo 2010 m. vidurio Ahmed Shah vykdė lėšų pervedimus tarp Pakistano ir Afganistano, skirtus Talibano režimo vadams ir prekeiviams narkotikais. 2011 m. Ahmed Shah ne tik vykdė tarpininkavimo veiksmus, bet ir dovanojo Talibanui dideles, bet tiksliai nenustatytas pinigų sumas.


title: 2016 m. birželio 29 d. Komisijos įgyvendinimo reglamentas (ES) 2016/1056, kuriuo dėl veikliosios medžiagos glifosato patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (Tekstas svarbus EEE)

text:
30.6.2016

               LT

               Europos Sąjungos oficialusis leidinys

               L 173/52

         KOMISIJOS ĮGYVENDINIMO REGLAMENTAS (ES) 2016/1056
   2016 m. birželio 29 d.
   kuriuo dėl veikliosios medžiagos glifosato patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantis Tarybos direktyvas 79/117/EEB ir 91/414/EEB (1), ypač į jo 17 straipsnio pirmą pastraipą,
   kadangi:

               (1)

               Komisijos įgyvendinimo reglamento (ES) Nr. 540/2011 (2) priedo A dalyje išvardytos veikliosios medžiagos, laikomos patvirtintomis pagal Reglamentą (EB) Nr. 1107/2009;

               (2)

               veikliosios medžiagos glifosato patvirtinimas nustos galioti 2016 m. birželio 30 d. Paraiška dėl į Tarybos direktyvos 91/414/EEB (3) I priedą įtrauktos cheminės medžiagos įrašo galiojimo pratęsimo buvo pateikta pagal Komisijos reglamento (ES) Nr. 1141/2010 (4) 4 straipsnį;

               (3)

               atsižvelgiant į tai, kad cheminės medžiagos vertinimas ir sprendimas dėl patvirtinimo galiojimo atnaujinimo buvo atidėti dėl nuo pareiškėjo nepriklausančių priežasčių, veikliosios medžiagos patvirtinimas greičiausiai nustos galioti anksčiau negu bus priimtas sprendimas dėl jo galiojimo atnaujinimo;

               (4)

               atsižvelgdama į Tarptautinės vėžio tyrimų agentūros išvadas dėl glifosato kancerogeninio poveikio, Komisija 2015 m. balandžio 29 d. įgaliojo Europos maisto saugos tarnybą (toliau – Tarnyba) peržiūrėti pagrindinę informaciją ir įtraukti šias išvadas į savo išvadą. Atliekant vertinimo procedūrą pagal Reglamentą (EB) Nr. 1107/2009 Tarnyba padarė išvadą, kad mažai tikėtina, jog glifosatas gali kelti žmonėms kancerogeninį pavojų, ir kad turimų įrodymų nepakanka, kad glifosatas būtų priskirtas prie kancerogeniškų medžiagų pagal suderintą Reglamento (EB) Nr. 1272/2008 (5) klasifikaciją. Tačiau, atsižvelgdama į tai, Tarnyba priminė, kad jos pasiūlymai dėl klasifikavimo atliekant vertinimo procedūrą pagal Reglamentą (EB) Nr. 1107/2009 nėra oficialūs pasiūlymai dėl suderintos klasifikacijos pagal Reglamentą (EB) Nr. 1272/2008;

               (5)

               2015 m. liepos 22 d. (6) valstybė narė ataskaitos rengėja nurodė ketinanti pateikti dokumentų rinkinį dėl suderintos glifosato klasifikacijos, įskaitant kancerogeniškumo pavojingumo klasę, pagal Reglamento (EB) Nr. 1272/2008 37 straipsnį. 2016 m. kovo 17 d. valstybė narė ataskaitos rengėja šį dokumentų rinkinį pateikė Europos cheminių medžiagų agentūrai, kuri turi pateikti savo nuomonę pagal Reglamento (EB) Nr. 1272/2008 37 straipsnio 4 dalį;

               (6)

               Tarptautinės vėžio tyrimų agentūros išvados ir Tarnybos klasifikavimo, atsižvelgiant į glifosato kancerogeninį poveikį, pasiūlymas skiriasi. Be to, procedūra dėl suderinto glifosato klasifikavimo jau buvo pradėta. 2016 m. gegužės 18 ir 19 d. diskusijos Augalų, gyvūnų, maisto ir pašarų nuolatiniame komitete parodė, kad konkrečiu glifosato atveju kelios valstybės narės, veikdamos kaip rizikos valdytojai, manė, kad prieš priimant sprendimą dėl patvirtinimo atnaujinimo tikslinga gauti Europos cheminių medžiagų agentūros Rizikos vertinimo komiteto nuomonę dėl suderinto klasifikavimo, atsižvelgiant į glifosato kancerogeniškumą, nes tokia nuomonė galėtų būti svarbi patvirtinimui, pagrįstam Reglamente (EB) Nr. 1107/2009 nustatytais kriterijais;

               (7)

               atsižvelgiant į tai, kiek reikia laiko norint įvertinti dokumentų rinkinį dėl suderintos klasifikacijos, būtina pratęsti veikliosios medžiagos patvirtinimo galiojimą iki 6 mėnesių nuo tos dienos, kai Komisija gaus Europos cheminių medžiagų agentūros Rizikos vertinimo komiteto nuomonę, tačiau ne ilgiau kaip iki 2017 m. gruodžio 31 d. Kai Komisija gaus Europos cheminių medžiagų agentūros Rizikos vertinimo komiteto nuomonę, praneš gavimo dieną Europos Sąjungos oficialiajame leidinyje;

               (8)

               atsižvelgiant į Reglamento (EB) Nr. 1107/2009 17 straipsnio pirmos pastraipos tikslą, tuo atveju, jei, gavusi Europos cheminių medžiagų agentūros Rizikos vertinimo komiteto nuomonę, Komisija priims reglamentą, kuriuo nustatoma, kad glifosato patvirtinimo galiojimas neatnaujinamas, nes nėra paisoma patvirtinimo kriterijų, kaip patvirtinimo galiojimo pabaigos datą nustatys reglamento, kuriuo nustatoma, kad glifosato patvirtinimo galiojimas neatnaujinamas, įsigaliojimo datą, net jei ši data yra ankstesnė už patvirtinimo galiojimo pabaigos datą;

               (9)

               atsižvelgdama į ankstesnėse konstatuojamosiose dalyse aprašytą glifosato patvirtinimo galiojimo pratęsimą ir Tarnybos nustatytas koformulianto polietoksiluoto lajaus amino (CAS Nr. 61791-26-2) naudojimo augalų apsaugos produktuose, kurių sudėtyje yra glifosato, problemas, Komisija kuo greičiau pradės glifosato patvirtinimo peržiūrą pagal Reglamento (EB) Nr. 1107/2009 21 straipsnį;

               (10)

               todėl Įgyvendinimo reglamentas (ES) Nr. 540/2011 turėtų būti atitinkamai iš dalies pakeistas;

               (11)

               atsižvelgiant į tai, kad dabartinis glifosato patvirtinimas nustoja galioti 2016 m. birželio 30 d., šis reglamentas turėtų įsigalioti kuo greičiau;

               (12)

               Augalų, gyvūnų, maisto ir pašarų nuolatinis komitetas nepateikė nuomonės iki Komiteto pirmininko nustatyto termino. Buvo nuspręsta, kad reikia įgyvendinimo akto, taigi pirmininkas pateikė jo projektą toliau svarstyti apeliaciniame komitete. Apeliacinis komitetas nuomonės nepateikė,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 540/2011 pakeitimas
   Įgyvendinimo reglamento (ES) Nr. 540/2011 priedo A dalies glifosatui skirto 25 įrašo šeštoje skiltyje „Patvirtinimo galiojimo pabaiga“ žodžiai „2016 m. birželio 30 d.“ pakeičiami žodžiais „6 mėnesiai nuo tos dienos, kai Komisija gauna Europos cheminių medžiagų agentūros Rizikos vertinimo komiteto nuomonę, arba 2017 m. gruodžio 31 d., nelygu, kuri iš šių datų ankstesnė“.
   2 straipsnis
   Įsigaliojimas
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. birželio 29 d.

            Komisijos vardu

            Pirmininkas

         Jean-Claude JUNCKER

      (1)  OL L 309, 2009 11 24, p. 1.

      (2)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

      (3)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).

      (4)  2010 m. gruodžio 7 d. Komisijos reglamentas (ES) Nr. 1141/2010, kuriuo nustatomi antrosios grupės veikliųjų medžiagų įrašų Tarybos direktyvos 91/414/EEB I priede galiojimo pratęsimo tvarka ir tų medžiagų sąrašas (OL L 322, 2010 12 8, p. 10).

      (5)  2008 m. gruodžio 16 d. Europos Parlamento ir Tarybos reglamentas (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, iš dalies keičiantis ir panaikinantis direktyvas 67/548/EEB bei 1999/45/EB ir iš dalies keičiantis Reglamentą (EB) Nr. 1907/2006 (OL L 353, 2008 12 31, p. 1).

      (6)  ECHA ketinimų registras. Adresas internete: http://echa.europa.eu/web/guest/addressing-chemicals-of-concern/registry-of-intentions.


title: 2014 m. balandžio 23 d. Komisijos įgyvendinimo reglamentas (ES) Nr. 436/2014, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Piranska sol (SKVN)]

text:
30.4.2014

               LT

               Europos Sąjungos oficialusis leidinys

               L 128/62

         KOMISIJOS ĮGYVENDINIMO REGLAMENTAS (ES) Nr. 436/2014
   2014 m. balandžio 23 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Piranska sol (SKVN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remiantis Reglamento (ES) Nr. 1151/2012 50 straipsnio 2 dalies a punktu, Slovėnijos paraiška įregistruoti pavadinimą „Piranska sol“ paskelbta Europos Sąjungos oficialiajame leidinyje
                   (2);

               (2)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Piranska sol“ turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Šio reglamento priede nurodytas pavadinimas įregistruojamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. balandžio 23 d.

            Komisijos vardu

            Pirmininko pavedimu

         Dacian CIOLOS

            Komisijos narys

      (1)  OL L 343, 2012 12 14, p. 1.

      (2)  OL C 353, 2013 12 3, p. 15.

      PRIEDAS
      Sutarties I priede išvardyti žmonėms vartoti skirti žemės ūkio produktai

         1.8 klasė. Kiti Sutarties I priede išvardyti produktai (prieskoniai ir kt.)

      SLOVĖNIJA

         Piranska sol (SKVN)